Börn | Meðganga og fæðing | mbl | 8.1.2020 | 7:00 45 ára og ólétt af sínu fyrsta barni Chloë Sevigny í byrjun desember . Það glitti í kúluna undir víðum kjólnum . AFP Leikkonan Chloë Sevigny á von á sínu fyrsta barni með kærasta sínum , Sinisa Mackovic . Sevigny er sögð vera komin fimm mánuði á leið að því fram kemur á vef TMZ . Sevigny varð 45 ára í nóvember en ekki er óalgegnt að konur í Hollywood eignist sín fyrstu börn vel eftir fertugt . Leikkonan Cameron Diaz eignaðist sitt fyrsta barn 47 ára að aldri rétt fyrir áramót og söngkonan Janet Jackson fæddi barn þegar hún var fimmtug fyrir þremur árum . Sevigny og Mackovic virðast vera hæstánægð með væntanlegan frumburð og sáust þau kyssast úti á götu í New York í byrjun árs . Væntanlegir foreldrar héldust í hendur og strauk Mackovic bumbu Sevigny .